Müftiyatta İslâm dinini ögretken ocalar içün on-layn kursı açıla - ЦРО ДУМК
Qırım müsulmanları Diniy idaresiniñ “Faydalı ilim” leyhası çerçivesinde mektepten evel yaşındaki balalarğa İslâm dini temelleri ocaları kursına davet ete. Dersler on-layn rejiminde keçirilecek. Mezkür kurs internet vastası ile tasil almağa imkân berecek. Kurs programması islâm dini temelleri, mektepten evel çağına ait olğan pedagogika, bala ruhiyatı, nutuq inkişafı, ritorika, pedagogika usulları, pediatriya kibi fenlerden ibaret olacaq. Kurs 7 ay devam etecek.
Dersler aftada eki kere berilecek. Bilgilerniñ teşkerilüvi testler şekilinde olacaq. İmtiandan muvafaqiyet ile keçken mezunlar oquv aqqında şeadetname alacaq. Leyha ocaları arasında ihtisaslı ilâhiyatçı ve ruhiyatçılar, mektepten evel devirindeki islâm pedagogikası saasında çalışqan tecribeli mütehassılar olacaq.
Kurs reberleri – Qırım Müftili, “Faydalı ilim” leyhasınıñ din ocası, mektepten evel deviriniñ pedagogika ve ruhiyat magistri, QMDİ “Yañı Baar” kursınıñ mektepten evel diniy tasil bölüginiñ reberi, Müsulmanlarğa ruhiy yardım etüv birleşmesiniñ azası Emine Asanova ve ilâhiyatçı, filolog, “Faydalı ilim” leyhasınıñ usuliyet bölüginiñ idarecisi Safiye Kurtdede.
Kursnıñ fiyatı – 9500 ruble.
Tavsilâtlı malümat nevbetteki telefonlar boyunca almaq mümkün:
+7 (978) 867-78-84, +7 (978) 038-17-05